Lav et referat af nedenstående tekst:

Tekst:
I Aalborg Byråds sparekatalog, forud for de kommende budgetforhandlinger, står lukningen af otte små landsbyskoler. Det forslag har affødt massive protester fra borgere i flere landsbyer. Lørdag var det så borgerne i Hou, der gik på barrikaderne, for at gøre politikerne opmærksomme på deres utilfredshed. - Vi vil simpelthen ikke finde os i, at skolen skal spares væk, siger Anders Hylander, der er blandt initiativtagerne til dagens protest. - Hou og borgerne herude vil kæmpe til sidste blodsdråbe for at bevare vores skole. Kroppe med budskab Protesten består i at tage et luftbillede af teksten ”Bevar Hou Skole”. Sagen er bare den, at teksten skal skrives med menneskekroppe på stranden. - Vi har regnet ud, at der skal bruges cirka 60 personer for at få det til at gå op, lyder det fra arrangøren, men det viser sig hurtigt, at det overhovedet ikke er et problem at få frivillige nok. Faktisk er det nærmere et problem at få plads til alle, for inden billedet skal tages er der allerede dukket 150 borgere op. - Vi forstår godt borgernes bekymringer og deres protest, lyder det fra næstformand i Børne- undervisningsudvalget i Aalborg Kommune, Lisbeth Lauritsen fra Socialdemokratiet, da TV2 Nord fortæller om det luftfoto, der er på vej til alle Aalborgs byrådspolitikere. - Sagen er bare den, at der er tale om pest eller kolera. Hvis ikke der skal spares på skolerne, skal der spares på noget andet og det afhænger i høj grad af, hvem der vil blive tilbage i forhandlingslokalet og være med til at tage ansvar. Hou er den by i kommunen, som Aalborg kommunes egen prognose anslår, vil få den største procentvise tilgang af børn de næste otte år. Alligevel er skolen på listen over lukningstruede, og det undrer skolebestyrelsesformanden Caroline Kortegaard Jensen. - Det regnestykke, som politikerne laver, holder ikke i virkeligheden. Dels stiger børnetallet og dels så er de her små skoler i stand til at rumme nogle af de elever, som på en stor skole ville skulle visiteres til specialtilbud, siger hun og fortsætter: - De elever trives her, hvor der er tid og plads. På en stor skole ville de koste kommunen mange flere penge, end man tjener på at lukke de små skoler, forklarer Caroline Kortegaard Jensen. Kort før frokost havde arrangørerne fået placeret de mange fremmødte og sendt en drone i luften for at tage et billede af protesten. Luftfotoet skal på mandag afleveres til de politikere, der skal diskutere landsbyskolernes fremtid.

Referat:
150 borgere dukkede lørdag op for at protestere mod skolelukning i Hou.